b'\n_START_ARTICLE_\nM4 Sherman\n_START_SECTION_\nVojna uporaba\n_START_PARAGRAPH_\nM4 Sherman je imel veliko napak in je bil dale\xc4\x8d od idealnega bojnega tanka. Ognjena mo\xc4\x8d je mo\xc4\x8dno zaostajala za nem\xc5\xa1kimi tanki. Problem je bila tudi velika silhueta in notranja ureditev zelo slaba. Kljub vsemu je bil tank \xc5\xa1e zmeraj zelo uporaben, saj je bil zelo zanesljiv, relativno lahek npr. v primerjavi z mnogo te\xc5\xbejimi nem\xc5\xa1kimi tanki Panter, Tiger I in Tiger II - ti so se pogosto ustavili pred manj\xc5\xa1imi mostovi ali o\xc5\xbeinami, in enostaven za proizvodnjo, kar je omogo\xc4\x8dilo, da so jih izdelali v velikih koli\xc4\x8dinah, in so bile z njimi opremljene tudi pehotne enote, ne samo oklepne._NEWLINE_V Zdru\xc5\xbeenih dr\xc5\xbeavah Amerike je bil tank v uporabi v Kopenski vojski in Korpusu mornari\xc5\xa1ke pehote med drugo svetovno vojno. ZDA so izvozile veliko \xc5\xa1tevilo tankov tudi svojim zaveznikom. Korpus mornari\xc5\xa1ke pehote je na Pacifiku uporabljal verziji M4A2 in M4A3. Kopenska vojska je v ZDA uporabljala vse verzije, izven nje pa je uporabljala le M4A2 in M4A4. Velika Britanija je imela verzije M4 in M4A1._NEWLINE_Tank je bil prvi\xc4\x8d uporabljen oktobra 1942 v Bitki pri El Alameinu pod britansko zastavo. Mesec kasneje so tanki M4A1 pod ameri\xc5\xa1ko zastavo nastopili v peraciji Bakla._NEWLINE_Po drugi svetovni vojni je proizvodnja novih tankov v ZDA zamrla. Njegovo vlogo je prevzel novej\xc5\xa1i tank M26 Pershing. Kljub vsemu je bilo tik pred za\xc4\x8detkom korejske vojne v uporabi \xc5\xa1e 3102 tankov.'